《同乐天中秋夜洛河玩月二首》
唐代·裴夷直

清洛半秋悬璧月，彩船当夕泛银河。苍龙颔底珠皆没，

白帝心边镜乍磨。海上几时霜雪积，人间此夜管弦多。

须知天地为炉意，尽取黄金铸作波。

不热不寒三五夕，晴川明月正相临。千珠竞没苍龙颔，

一镜高悬白帝心。几处凄凉缘地远，有时惆怅值云阴。

如何清洛如清昼，共见初升又见沈。

作者简介：裴夷直，唐诗人。字礼卿。吴（今苏州）人，郡望河东(今山西永济)。宪宗元和十年(815)登进士第，任右拾遗。